Λαππεενράντα

Η Λάπεενραντα (, ) είναι πόλη της Φινλανδίας. Ιδρύθηκε το 1649.

Γεωγραφία
Η πόλη βρίσκεται στη νότια Φινλανδία, ανατολικά του Ελσίνκι. Η πόλη έχει πληθυσμό 72.591 σύμφωνα με την παμφινλανδική απογραφή που έγινε στις 31 Μαρτίου 2021 και είναι η 13η μεγαλύτερη πόλη της χώρας. Η πόλη διαθέτει αεροδρόμιο, λεωφορειακό σταθμό και υπάρχουν επίσης νησιά τα οποία συνδέονται στην πόλη μέσω γεφυρών, και όλα βρίσκονται στις λίμνες γύρω από την πόλη.

 Ιστορία 
Ήδη στις αρχές της Εποχής του Σιδήρου, μόνιμοι οικισμοί υπήρχαν στην περιοχή της Λάπεενραντα στη θέση ορισμένων σύγχρονων χωριών. Έχουν βρεθεί αρχαίοι ταφικοί χώροι στην Καρελία από την εποχή του Μεσαίωνα.

Μέχρι τα τέλη του 13ου αιώνα, η περιοχή ήταν μέρος των κτήσεων του βασιλιά του Μεγάλου Νόβγκοροντ, στη συνέχεια κατακτήθηκε από τους Σουηδούς.

Τον 16ο αιώνα ο οικισμός ήταν κέντρο εμπορίου ρητίνης πεύκου και πίσσας.

Η πόλη ιδρύθηκε το 1649 επί βασιλείας της βασίλισσας Χριστίνας της Σουηδίας.

Το 1741 η Λάπεενραντα καταλήφθηκε από τα ρωσικά στρατεύματα. Το 1811 εντάχθηκε στο Μεγάλο Δουκάτο της Φινλανδίας. Τον 19ο αιώνα, με το άνοιγμα του του καναλιού της λίμνης Σάιμαα, ο τουρισμός άρχισε να αναπτύσσεται στην πόλη. Το 1885, η ρωσική αυτοκρατορική οικογένεια επισκέφτηκε τη Λάπεενραντα.

Κλίμα 
Η Λάπεενραντα έχει υγρό ηπειρωτικό κλίμα με μέτρια ψυχρούς χειμώνες και δροσερά, υγρά καλοκαίρια Η άνοιξη στην περιοχή της Λάπεενραντα ξεκινά τον Απρίλιο και το φθινόπωρο αρχίζει από τον Σεπτέμβριο. Τα καλοκαίρια είναι σύντομα και οι χειμώνες έχουν μεγάλη διάρκεια.


 Αδελφοποιημένες πόλεις 
Η Λάπεενραντα είναι αδελφοποιημένη με τις πόλεις: 

 Ράκβερε, Εσθονία 
 Stykkishólmur, Ισλανδία
 Ντράμεν, Νορβηγία
 Ερεμπρού, Σουηδία
 Κόλντινγκ, Δανία
 Klin, Ρωσία
 Σβέμπις Χαλ, Γερμανία
 Σόμπατχεϊ, Ουγγαρία
 Lake Worth, Ηνωμένες Πολιτείες Αμερικής
 Τσερνίχιβ, Ουκρανία

 Παραπομπές 

Κατηγορία:Πόλεις της Φινλανδίας